CELEX: 62011TN0339
Language: el
Date: 2011-06-28 00:00:00
Title: Υπόθεση T-339/11: Προσφυγή της 28ης Ιουνίου 2011 — Ισπανία κατά Επιτροπής

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/39
            
         Προσφυγή της 28ης Ιουνίου 2011 — Ισπανία κατά Επιτροπής
   (Υπόθεση T-339/11)
   2011/C 252/88
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: M. Muñoz Pérez)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση 2011/244/ΕΕ της Επιτροπής, της 15ης Απριλίου 2011, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), καθόσον αυτή αποτελεί αντικείμενο της παρούσας προσφυγής, και
            
         
               —
            
            
               να καταδικάσει το καθού θεσμικό όργανο στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την προσβαλλόμενη απόφαση, η Επιτροπή αποκλείει ορισμένα έξοδα της περιβαλλοντικής διαχειρίσεως των συσκευασιών (για τα οικονομικά έτη 2006, 2007 και 2008), ύψους 37 252 551,10 ευρώ, από τη χρηματοδότηση της Ένωσης.
   Με την απόφαση 2010/152/ΕΕ, η Επιτροπή απέκλεισε, σε συνδυασμό με την ενίσχυση των επιχειρησιακών προγραμμάτων, 33 339 525,05 ευρώ από τη χρηματοδότηση από το ΕΓΤΠΕ, επειδή αυτή θεωρεί ότι οι κοινοτικές ενισχύσεις για την κάλυψη των εξόδων της περιβαλλοντικής διαχειρίσεως των συσκευασιών κατά τα οικονομικά έτη 2003 έως 2006 δεν χορηγήθηκαν σύμφωνα με το δίκαιο της Ένωσης. Το Βασίλειο της Ισπανίας έχει ασκήσει προσφυγή περί ακυρώσεως κατά της αποφάσεως αυτής, η οποία επί του παρόντος εκκρεμεί με αριθμό υποθέσεως T-230/10.
   Τα επιχειρήματα στην παρούσα προσφυγή είναι τα ίδια με αυτά στην υπόθεση T-230/10.